***Csongrád Város Jegyzőjétől***  **M**

**Száma**: Önk/177-1/2022

**Témafelelős:** dr. Barcsi Judit

**ELŐTERJESZTÉS**

**Csongrád Városi Önkormányzat Képviselő-testületének**

**2022. november 24-ei ülésére**

**Tárgy:** Igazgatási szünet elrendelése

**Tisztelt Képviselő-testület!**

Igazodva a kormányzati igazgatási szünetre vonatkozó kormányrendelet rendelkezésihez - 2022. november 12. napján hatályba lépett a különleges jogállású szerveknél és a helyi önkormányzatok képviselő-testületeinek hivatalánál elrendelhető **igazgatási szünetre alkalmazandó veszélyhelyzeti szabályokról szóló 460/2022. (XI. 10.) Korm. rendelet** (a továbbiakban: Korm.r.).

A Korm.r. alapján  a helyi önkormányzat képviselő-testületének polgármesteri hivatala tekintetében **a helyi önkormányzat képviselő-testülete igazgatási szünetet rendelhet el a 2022. december 22. napjától 2023. január 6. napjáig** tartó időszakra. Az igazgatási szünet időtartama alatt a helyi önkormányzat képviselő-testületének hivatala **feladatait nem látja el, és az ügyfélfogadás nem működik.** Az igazgatási szünet elrendelése esetén figyelembe kell venni a munkahely és az álláshelyen ellátott feladatok, illetve a munkakörök sajátosságait; azt, hogy **az igazgatási szünet ne okozzon a helyi önkormányzat képviselő-testülete hivatala közfeladatainak ellátásában aránytalanul nagy sérelmet;** és azt, hogy a különleges jogállású szerv, illetve a helyi önkormányzat képviselő-testülete hivatala **halaszthatatlan közfeladatainak folyamatos és zavartalan ellátását biztosítani kell.**

A foglalkoztatottak vonatkozásában **az igazgatási szünet alatti munkavégzésről a jegyző, mint a munkáltató jog gyakorlója a Korm.r.-ben meghatározott módon, önállóan rendelkezik.**
A munkáltatói jogkör gyakorlója egyébiránt köteles az igazgatási szünetre eső valamennyi munkanapra szabadságot kiadni a hivatalánál foglalkoztatott személyek részére, azzal, hogy  ebben az esetben nem alkalmazandó a foglalkoztatottra irányadó jogszabály azon rendelkezése, amely szerint a szabadság egy részével a foglalkoztatott rendelkezik; valamint, hogy először a 2022. évben esedékes szabadságot kell kiadni, illetőleg **ha a 2022. évi szabadság nem elegendő, a 2023. évben esedékes szabadságot kell kiadni.**

Az igazgatási szünettel érintett helyi önkormányzat képviselő-testületének hivatala tekintetében az **igazgatási szünet időtartama nem számít bele:**

a) az előtte folyó **hatósági és egyéb eljárások ügyintézési határidejébe,**

b) azon bírósági eljárások határidejébe, amelyekben félként vesz részt,

c) a közigazgatási per indítására szolgáló határidőbe,

d) az általa megkötött **szerződésben meghatározott kötelezettség szerződésszerű teljesítésének határidejébe,**

e) az e rendelet hatálya alá nem tartozó szerv előtt folyó olyan eljárás ügyintézési határidejébe, amelyben ügyfélként vesz részt, illetve amely vele szemben indult, vagy amely igazgatási szünet alatti megkeresésével jár,

f) az adott szerv, illetve annak vezetője által indított bármely jogorvoslati eljárás kezdeményezésnek határidejébe, valamint

g) a **postai** szolgáltatásokról szóló [2012. évi CLIX. törvény 42. § (1) bekezdése](https://optijus.hu/optijus/lawtext/A1200159.TV/tvalid/2022.11.12./tsid/lawrefP%2842%29B%281%29), valamint a postai szolgáltatások nyújtásának és a hivatalos iratokkal kapcsolatos postai szolgáltatás részletes szabályairól, valamint a postai szolgáltatók általános szerződési feltételeiről és a postai szolgáltatásból kizárt vagy feltételesen szállítható küldeményekről szóló [335/2012. (XII. 4.) Korm. rendelet 31. § (1)](https://optijus.hu/optijus/lawtext/A1200335.KOR#sidlawrefP(31)B(1)) és [(2) bekezdése](https://optijus.hu/optijus/lawtext/A1200335.KOR#sidlawrefP(31)B(2)) szerinti **rendelkezésre tartási határidőbe.**

Javasolom, hogy a kialakult energiaválságra is tekintettel a T. Képviselő-testület a határozati javaslat szerint döntsön az igazgatási szünet elrendeléséről.

**Határozati javaslat**

Csongrád Városi Önkormányzat Képviselő-testülete az *„*Igazgatási szünet elrendelése*”* című előterjesztést megtárgyalta, és az alábbi döntést hozta:

1. A Képviselő-testület 2022. december 23. napjától 2023. január 6. napjáig a Csongrádi Polgármesteri Hivatalban (6640 Csongrád, Kossuth tér 7.) igazgatási szünetet rendel el.
2. A Képviselő-testület utasítja a jegyzőt, hogy a Polgármesteri Hivatal halaszthatatlan közfeladatainak folyamatos és zavartalan ellátása érdekében az igazgatási szünet alatti munkavégzés megszervezéséről gondoskodjon.

Határidő: folyamatos

Felelős: Dr. Juhász László jegyző

Csongrád, 2022. november 16.

Erről jegyzőkönyvi kivonaton értesítést kap:

1. Csongrád Város Jegyzője
2. A Képviselő-testület tagjai
3. Irattár

Dr. Juhász László

 jegyző